title: O Cura y a Casera (barranco d'Arás)
text: O Cura y a Casera, que tamién se conoixen como Os Torretones d'Arás, yeran dos formacions cheolochicas de tipo dame coiffée que se trobaba en o barranco d'Arás, termino municipal de Biescas (Alto Galligo, Uesca). Mientres que O Cura sigue en piet, A Casera s'espaldó en 2005 y no en queda si que a base.
  
  Se troban en un ripazo en a marguin dreita d'o barranco, vistables dende un camín tradicional que puyaba ta Yosa de Sobremont pero enfaixonatos en un puesto de difícil acceso. Cada una d'as dos torres yera rematada por una piedra grandiza que impediba la erosión d'os materials más tovos de debaixo. Una tercera dame coiffée muito más chicota ye dezaga d'as dos primeras, por o qual se l'ha clamau O Monaguillo.
  
  Os nombres populars d'estas formacions en aragonés chuegan con suya a forma falica, en especial a d'O Cura, que mirato pende dende do puede recordar a un miembro humano. A Casera yera más fina y una micarrona más baixa. En castellano, a formación ha recibiu diferents nombres en as guías y entre os excursionistas. O más conoixiu puet estar que sía Las Señoritas de Arás.
  
  Referencias
  
  Se veiga tamién 
  
   Cuca de Bellostas.
  
  Cheolochía
  Alto Galligo
  Formas cheolochicas singulars de l'Alto Aragón